ജനജീവിതം സാധാരണ നിലയിലാകുന്നതിനിടെ വീണ്ടും ആശങ്ക, പത്ത് പഞ്ചായത്തുകളില് ടി.പി.ആര് അമ്ബതിന് മുകളില് ഇന്നലെ ജില്ലയില് ടി.പി.ആര് 23.51 തൃശൂര്: കൊവിഡ് നിയന്ത്രണങ്ങള് ഭൂരിഭാഗവും നീക്കി ജനജീവിതം സാധാരണ നിലയിലേക്ക് നീങ്ങുന്നതിനിടെ വീണ്ടും ആശങ്ക ഉയരുന്നു. കഴിഞ്ഞ ഒരു മാസത്തിനിടെ ഏറ്റവും വലിയ ടെസ്റ്റ് പോസിറ്റിവിറ്റി നിരക്കായിരുന്നു ഇന്നലെ. 23.51 ശതമാനമാണ് ടി.പി.ആര് നിരക്ക്. പത്ത് തദ്ദേശ സ്ഥാപനങ്ങളില് ഇന്നലെ ടി.പി.ആര് നിരക്ക് 50 ശതമാനത്തിന് മുകളിലാണ്. തളിക്കുളം, പുന്നയൂര്ക്കുളം, പുന്നയൂര്, വെള്ളാങ്കല്ലൂര്, എങ്ങണ്ടിയൂര്, വെങ്കിടങ്ങ്, നാട്ടിക, വരവൂര്, പടിയൂര് മണലൂര് പഞ്ചായത്തുകളിലാണ് 50 ശതമാനത്തിന് മുകളില് ടെസ്റ്റ് പോസിറ്റിവിറ്റി നിരക്ക് ഉള്ളത്. ഇതില് തന്നെ നാലു പഞ്ചായത്തുകളില് 60 ശതമാനത്തിന് മുകളില് ആണ്. വരവൂര് പഞ്ചായത്തിലാണ് ഏറ്റവും ഉയര്ന്നത്. 68.18 ശതമാനമാണ് ഇവിടെ ടി.പി.ആര്. 66.38 ശതമാനമുള്ള തളിക്കുളമാണ് രണ്ടാമത്. പുന്നയൂര്, എങ്ങണ്ടിയൂര് എന്നിവിടങ്ങളിലാണ് കൂടുതല് രോഗികളെ കഴിഞ്ഞ ദിവസം നടത്തിയ പരിശോധനയില് കണ്ടെത്തിയത്. വരവൂരില് 44 പേരെ പരിശോധനയ്ക്ക് വിധേയരാക്കിയതില് 30 പേര്ക്കും രോഗം സ്ഥിരീകരിച്ചു. തളിക്കുളത്ത് 116 പേരില് 77 പേര്ക്കാണ് കൊവിഡ് സ്ഥിരീകരിച്ചത്. എറിയാട്, വടക്കാഞ്ചേരി നഗരസഭ, എടവിലങ്ങ്, ഒരുമനയൂര് എന്നിവിടങ്ങളില് 40 ശതമാനത്തിന് മുകളിലാണ് ടി.പി.ആര്. ജില്ലയില് 9491 പേരെ പരിശോധിച്ചതില് 2231 പേര്ക്കാണ് രോഗം സ്ഥിരീകരിച്ചത്. എ,ബി,സി,ഡി കാറ്റഗറി പ്രകാരം മൈക്രോ കണ്ടെയ്ന്മെന്റ് സംവിധാനത്തിലേക്ക് മാറിയതിന് ശേഷം ഇത്ര ഉയര്ന്ന ടി.പി.ആര് വരുന്നത് ആദ്യമാണ്. ഇന്ന് വാരാവലോകനം വരുന്നതോടെ കൂടുതല് സ്ഥലങ്ങളില് ട്രിപ്പിള് ലോക്ക് ഡൗണ് എര്പ്പെടുത്താന് സാദ്ധ്യത ഏറെയാണെന്നാണ് വിലയിരുത്തല്. നിരവധി വാര്ഡുകളില് കുന്നംകുളം നഗരസഭയിലെ 17ാം വാര്ഡ്, കൊടുങ്ങല്ലൂര് നഗരസഭാ വാര്ഡ് 27, പുത്തന് ചിറ പഞ്ചായത്തിലെ വാര്ഡ് 11 എന്നിവയെ പൂര്ണ്ണമായും വെള്ളാങ്കല്ലൂര് പഞ്ചായത്തിലെ അഞ്ച്, പത്ത്, 18 വാര്ഡുകളിലെ വിവിധ പ്രദേശങ്ങളും മൈക്രോ കണ്ടെയ്ന്മെന്റ് സോണുകളായി പ്രഖ്യാപിച്ചു. കഴിഞ്ഞ ദിവസങ്ങളില് കോര്പറേഷനിലെ വിവിധ ഡിവിഷനുകളിലെ പ്രദേശങ്ങളടക്കം നിരവധി സ്ഥലങ്ങളില് നിയന്ത്രണം ഏര്പ്പെടുത്തിയിരുന്നു. ടി.പി.ആര് 50 ശതമാനത്തിന് മുകളില് ഉള്ള തദ്ദേശ സ്ഥാപനങ്ങള് തളിക്കുളം 66.38 പുന്നയൂര്ക്കുളം 55.28 പുന്നയൂര് 60.75 വെള്ളാങ്കല്ലൂര് 50.44 എങ്ങണ്ടിയൂര് 65.71 വെങ്കിടങ്ങ് 53.42 നാട്ടിക 59.62 വരവൂര് 68.18 പടിയൂര് 58.70 മണലൂര് 53.13